NETFLIX-ALKUPERÄISSARJA
Hyvä tyranni, nyt kun olet kukistanut viholliset hallituksen sisällä,
hallintosi voi asettautua taloksi pidemmäksi aikaa.
Mutta eräs toinen ryhmä voi aiheuttaa uhan hallinnollesi.
Ja sitä on vaikeampi hallita:
sinua ihailevat maanmiehesi.
Miten pidät kansan rivit puolellasi sekä hyvinä että huonoina aikoina?
Käsikirja tarjoaa yhden olennaisen tiedon.
Machiavelli kysyy:
onko hallitsijan parempi olla pelätty vai pidetty?
Kannattaa laskea pelon varaan,
koska pelkäävää kansaa voi hallita.
Jos pelaa kortit oikein, pelolla voi olla odottamaton vaikutus:
ihmisten voittaminen puolelleen.
Ja niin pääsemmekin Ugandaan -
tapaamaan legendaarista tyrannia, Idi Amin Dadaa.
UGANDAN DIKTAATTORI 1971 - 1979
Amin teki väkivallasta ja pelosta hallintonsa ohjenuoran.
On hyvä olla kova, sillä niin saa kansan kunnioituksen.
Noudata Aminin esimerkkiä valjastaaksesi oman synkän puolesi.
HALLITSE PELOLLA
Idi Aminin 8-vuotisella kaudella -
jopa 300 000 ugandalaista katosi tai tapettiin.
Joskus suoraan Aminin käskystä.
Hän on tehnyt Afrikasta ihmisteurastamon.
ENTINEN UGANDAN PRESIDENTTI
Ennen kuin perehdymme siihen, miten Amin hallitsi entistä siirtomaata,
on hyvä tietää, miten hän työpaikkansa sai.
FAKTA 1
AMIN OLI BRITANNIAN SIIRTOMAA-ARMEIJAN SOTILAS
Vuonna 1946 Amin liittyi brittiläiseen siirtomaa-armeijaan.
Sitä käytettiin tukahduttamaan kansannousuja ja kapinoita Afrikan maissa.
Hän oli ollut mukana väkivaltaisissa selkkauksissa.
Aminia ei rangaistu liiallisesta voimankäytöstä,
vaan hänet ylennettiin monta kertaa.
FAKTA 2
AMIN KÄYTTI ARMEIJAA RAKENTAAKSEEN KANNATUSTA
Hän onnistui värväämään armeijaan itselleen lojaaleja ihmisiä,
ja hän alkoi värvätä väkeä omasta etnisestä ryhmästään, kakwoista,
Lounais-Ugandasta.
FAKTA 3 ITSENÄISTYMISEN JÄLKEEN -
PRESIDENTTI MILTON OBOTE TEKI AMINISTA KOMENTAJAN
Lähtevä kuvernööri varoitti presidentti Milton Obotea.
Idi Amin oli tikittävä aikapommi.
Obote tiesi, että Idi Aminista tulisi ongelma.
Pian sen jälkeen, vuonna 1971,
Amin syrjäytti Oboten sotilasvallankaappauksessa.
Hoidan valtion päämiehen tehtävää.
Jumala minua auttakoon.
O-OU.
Ja niin alkoi uusi toivon aikakausi.
Lehdistö rakasti häntä.
Lehdistö antoi Aminille lempinimiä, kuten Big Daddy.
Häntä kutsuttiin Lempeäksi jättiläiseksi.
Vallankaappauksen jälkeen Aminin oli hävitettävä viholliset -
pysyäkseen vallassa.
Miten se hoituu ilman, että ihailijat tykkäävät kyttyrää?
Käsikirja ehdottaa silmänkääntötemppua.
TAKTIIKKA: SALAA JULMUUTESI
Uuden hallinnon perustaminen on raskasta eikä aina ruusuista.
Ikäviin yksityiskohtiin kohdistuva huomio rajoittaa tyrannia.
Ugandassa on hyvin rauhaisaa, eikä Uganda riko ihmisoikeuksia.
Ja siksi, kiitos käsikirjan,
huipputyrannit ymmärtävät peittelyn päälle.
Kun tieto natsien hirmuteoista levisi,
Hitler kutsui Punaisen Ristin vierailulle Theresienstadtin keskitysleirille,
joka oli naamioitu juutalaiskortteliksi terveine malliasukkaineen,
pankkeineen, yrityksineen ja urheiluseuroineen.
Kun Stalinin maatalouspolitiikka -
johti miljooniin nälkäkuolemiin Ukrainassa,
totuus salattiin väärän tiedon, sensuurin ja suopeiden toimittajien avulla.
Pol Pot peitteli todisteita Kambodžan kansanmurhasta,
jossa kuoli jopa kaksi miljoonaa ihmistä.
Hän väitti vietnamilaisten lavastaneen Punaiset khmerit.
ELOKUU 1971 6 KK AMININ DIKTAATTORIKSI NOUSUN JÄLKEEN
Eikä aikaakaan, kun Ugandan Lempeä jättiläinen -
otti taktiikan käyttöön.
Idi Amin oli hurmaava persoona -
mutta kiistatta myös tappaja.
Hän aloitti tappamisen heti valtaan päästyään.
Aminin oltua vallassa puoli vuotta -
alkoi kuulua väitteitä, että kasarmeissa tapahtui joukkomurhia.
Ja että kohteina olivat erityisesti sellaiset sotilaat,
jotka kuuluivat Oboteen liittyviin etnisiin ryhmiin.
Ihmisiä tapettiin Kampalan lähellä olevassa metsässä.
Ruumiit haudattiin metsiin tai heitettiin Niiliin.
Huhut verilöylyistä alkoivat levitä,
joten amerikkalaistoimittaja Nicholas Stroh alkoi tutkia asiaa -
yhdessä ystävänsä Robert Siedlen, paikallisyliopiston professorin kanssa.
Stroh ja Siedle ajoivat rikospaikalle,
kasarmeille maaseudulle 270 kilometriä Kampalasta lounaaseen.
Kahden päivän kuluttua he vaikuttivat kadonneen.
Viikkoja kului, eikä miehistä näkynyt jälkeäkään.
Amin vakuutti Strohin vaimolle -
tekevänsä perusteellisen selvityksen tapahtuneesta.
Mutta selvityksen aloittamiseen kului kuukausia.
Sitten Ugandan armeijan luutnantti pakeni Tansaniaan ja kertoi julman tarinan.
Hän kertoi poliisille,
että Aminin miehet hakkasivat kaksi amerikkalaista kuoliaiksi -
ja heidän ruumiinsa poltettiin ja upotettiin vesihautaan.
Rikokseen väitettiin sekaantuneen hallituksen virkamiehiä,
mutta Amin sulki tapauksen ilman yhtäkään syytettä.
Oliko sekin käsikirjan menestystarina? Ei ihan.
Skandaalin myötä Aminin hallinto muuttui -
huhusta etusivun uutiseksi.
Kansainvälinen uutisointi muuttui, kun kävi ilmi,
että Aminin hallinto oli poikkeuksellisen julma.
Mutta kuka kaipaa kansainvälistä yhteisöä?
Tärkeintä on, että ihmiset ovat lojaaleja,
ja käsikirjan taktiikat pitävät heidät kurissa.
TAKTIIKKA: VALITSE SYNTIPUKKI
Hyvä tyranni ymmärtää, että kansa koostuu ihmisistä, joilla on tunteita.
Ja tunteita voi manipuloida.
Syntipukkitaktiikka on tehokas.
Jonkun muun syyttäminen kansan ongelmista.
Siten saadaan kansan luottamus, tuki ja oikeutus toiminnalle.
Tästä riittää esimerkkejä.
Josif Stalin syytti kulakkeja, varakkaita maanviljelijöitä,
rikkauksien haalimisesta Neuvostoliiton 1930-luvun taloustaantumassa.
Muammar Gaddafi antoi erityislain, jolla takavarikoitiin varallisuutta -
Libyaa aiemmin hallinneilta italialaisilta,
ja karkotti heidät maasta. Päivä tunnettiin Koston päivänä.
Eikä unohdeta Adolf Hitleriä,
jonka rakentaman liikkeen perusta oli juutalaisten vainoamisessa.
Aminin taktiikan taustalla oli toinen vaikutin.
Taloustilanne oli vaikea,
ja Amin yritti lepyttää kansakuntaa.
Hän halusi näyttää olevansa oikeutettu ja tärkeä johtaja.
Niinpä hänen piti löytää uusi kohde,
nimittäin aasialaiset.
Aasian-ugandalaisia oli noin 100 000.
Lähinnä intialaisia Intian niemimaalta.
He olivat tulleet brittien mukana siirtomaakaudella -
rakentamaan rautateitä eivätkä koskaan palanneet Intiaan.
Aasialaisten osuus 10 miljoonasta ihmisestä on 80 000.
He omistavat lähes kaikki suuret kaupat ja yritykset.
Monet ugandalaiset kantoivat kaunaa aasialaisia kohtaan.
He näkivät ympärillään aasialaisia yrittäjiä.
He ajattelivat: "Yritysten tulisi olla afrikkalaisten johdossa."
Tiedämme kokemuksesta, että aasialaiset ovat ovelia.
He ovat riistäneet maatamme jo kauan.
Kun Amin nousi valtaan, Ugandan intialaisväestö riemuitsi.
Amin sanoi itse vapauttaneensa brittien riistämät intialaiset.
Mutta koska Amin pelasi käsikirjan mukaan, ääni kellossa muuttui.
9 KK AMININ DIKTAATTORIKSI NOUSUN JÄLKEEN
Vuoden 1971 loppupuolella Amin piti lehdistötilaisuuden.
Hän väitti aasialaisten olevan mustia ugandalaisia vastaan -
ja kuvaili heitä sivistymättömiksi.
Mutta sitten ystävällisempi Amin teki paluun.
Amin kutsui aasialaisyhteisön johtajat koolle -
selvittämään väärinkäsityksiä.
Ugandan eliitti osallistui konferenssiin kansainvälisen lehdistön seuratessa.
Tunnelma oli toiveikas,
kunnes presidentti saapui armeijan johto kannoillaan.
Amin hyökkäsi aasialaisyhteisön kimppuun -
syyttäen heitä veropakoilusta, rahan syytämisestä ulkomaille -
ja mustien ugandalaisten syrjimisestä yrityksissään.
Hän syytti heitä taloudellisesta ja kulttuurisesta petoksesta.
Aminin puhe nostatti aasialaisvastaisen propagandan aallon -
sekä vihapuhetta ja väkivaltaa.
Luomalla jakoja -
Amin petti tyrannina yhteiskunnan jäsenten luottamuksen,
mutta samalla yhdisti kannattajansa,
jotka olivat enimmäkseen mustia ugandalaisia.
Kun syntipukit ovat poissa raiteiltaan,
luulet voivasi tehdä, mitä haluat.
mutta se ei ole aina niin yksinkertaista. Ainakaan vielä.
Jokaisella sortovallalla on suojanaan lakeja.
Ne täytyy kaataa.
TAKTIIKKA: KÄYTÄ LAKEJA ASEINA
Yksi hirmuhallitsijan iloista on,
ettei sanaa "ei" juuri kuule.
Esteiden tuhoaminen tyrannin oikkujen tieltä vaatii työtä.
Oikeusjärjestelmä voi muodostua johtajille esteeksi.
Mikä neuvoksi? Järjestelmän purkaminen.
Ajatuksena on heikentää insituutioita ja suojauksia,
joita käytetään vallan valvonnassa.
Kun suojaukset on murrettu,
laki käännetään syntipukkia vastaan.
Kuka tahansa tyranni hyväksyy sen.
Idi Amin kontrolloi hallitusta, virkamieshallintoa -
ja talouden rakenteita.
Käytän urheilutaktiikkaa. Tyrmään ihmisiä myös politiikassa.
Ainoa instituutio, johon Amin ei päässyt käsiksi, oli oikeuslaitos.
Siispä hän lakkautti osan perustuslaista.
Hän hyväksyi säädöksiä, joiden avulla hän saavutti haluamansa.
Kun tuomareilta otetaan valta pois, niin siitä se pelikenttä aukenee.
Amin käynnisti syntipukkioperaation seuraavan vaiheen.
5. ELOKUUTA 1972 1,5 VUOTTA DIKTAATTORIKSI NOUSUN JÄLKEEN
Eräänä aamuna vieraillessaan Sorotissa Itä-Ugandassa -
Amin nousi ennen auringonnousua ja ajoi paikalliselle radioasemalle.
Siellä hän puhui kansalle.
Hän sanoi: "Viime yönä näin unta, jossa aasialaiset lypsivät lehmää,
mutta eivät ruokkineet sitä.
Siksi meidän täytyy hankkiutua heistä eroon."
Haluan intialaiset pois Kampalan kaduilta.
Haluatteko kaikki aasialaiset pois?
Haluan. Heidän on mentävä omaan maahansa.
Ugandan aasialaisyhteisö sai kolme kuukautta aikaa lähteä maasta.
Heidän on myytävä koko omaisuutensa -
maanantaista lukien yhdeksässä päivässä.
Olin Ugandassa assistenttina yliopistossa.
Tuntemani aasialaiset pitivät sitä vain mahtipontisena puheena.
Aasialaisjohtajat vaativat Ugandan oikeuslaitokselta tukea, mutta turhaan.
Moni Ugandassa asuvista aasialaisista oli syntynyt siellä.
Sukupolvien ajan Ugandassa eläneillä ei ollut paikkaa, minne mennä.
Ihmiset jättivät autonsa lentokentälle ja avaimet autoon.
Kukaan ei ymmärtänyt, mitä tapahtui.
Kuvittele rakentaneesi koko elämäsi jossakin maassa.
Monen sukupolven ajan.
Sitten lähdet pois, eikä kukaan tule hyvästelemään.
Tilanne ei ollut katastrofaalinen kaikille.
Kun syntipukeista on hankkiuduttu eroon, on aika korjata sato.
Kun koko aasialainen väestö oli potkaistu ulos,
osa ugandalaisista juhli.
Idi Amin otti haltuunsa aasialaisten yritykset -
ja lahjoitti ne afrikkalaisille.
Hyvä, että he lähtevät. -Miksi?
He veivät meiltä jo tarpeeksi.
Teko sai kansan suosion.
Monella tapaa se vastasi voimakkaasti -
laajojen kansanjoukkojen vaatimuksiin.
Tekoa pidettiin arvossa. Toimiko se? Se onkin sitten eri juttu.
Aasialaisten karkotusta seurasi valtava talouskriisi.
Aasialaisten kaupat perineillä ihmisillä ei ollut taitoa pyörittää niitä.
He eivät osanneet johtaa yrityksiä.
Pula hyödykkeistä aiheutti hyperinflaation.
Talous romahti monelta osin.
Yhden kansanryhmän terrorisoiminen ei ratkaise ongelmia.
Siitä voi syntyä muuta päänvaivaa.
Älä kuitenkaan käsikirjaa syytä, vaan kansaa.
Ennen kuin he avaavat suunsa,
anna heille hyvä syy pitää suunsa kiinni.
TAKTIIKKA: KIPUA KEHIIN
Kidutus.
Kidutus on hyvä tapa välttää ihmisten vastustusta.
Se on tappamista parempi keino, koska ihminen säilyy hengissä.
Ihmiset voi vangita, painaa heidät lattiaan -
ja käyttää raakaa väkivaltaa heitä kohtaan.
Sopii tyranneille.
Todellakin.
Kambodžassa Pol Potin punakhmerit käyttivät kidutustekniikoita,
kuten vesikidutus, sähköshokit -
ja jopa kehon peittäminen skorpioneilla tunnustuksen saamiseksi.
Pohjois-Korean turvallisuusministeriö käyttää univajetta ja Pigeonia,
asentoa, jossa uhrin selkäranka pakotetaan ajan kanssa ulos kehosta.
Josif Stalinin NKVD suosi venäläistä strappado-tekniikkaa,
jossa uhrin kädet sidotaan selän taakse ja tätä roikotetaan ilmassa.
2 V. AMININ DIKTAATTORIKSI NOUSUN JÄLKEEN
Aasialaisten karkottamisen seurauksena -
salakuljetus ja taloudellinen sekasorto lisääntyi.
Huono taloustilanne se vasta saakin ihmiset vastahankaisiksi.
Pitääkseen kaaoksen hallinnassa Amin käytti pääasiallisia kiduttajiaan,
salaista poliisia, jonka agentit tunnetaan -
väkivaltaisuudestaan ja muotitietoisuudestaan.
Kuka tahansa tunnisti agentit -
leveälahkeisista housuista, tummista laseista ja kukkapaidoista.
Tyyli oli 1970-lukulainen.
Stailit kuteet tai ei,
näiden kavereiden kanssa ei kannattanut lähteä samoihin bileisiin.
Ihmisiä napattiin suoraan kadulta.
Heidät haettiin ravintolapöydästä,
tungettiin takakonttiin -
ja vietiin pois.
Eikä heitä enää nähty.
Kaikki tiesivät, missä he olivat.
SALAINEN POLIISI
Aminilla oli paljon kidutuskammioita.
Yksi tunnetuimmista oli -
salaisen poliisin päämaja keskellä Kampalaa.
Naapurissa oli Ranskan suurlähetystö,
ja siellä työskentelevät kertoivat kuulleensa huutoja.
Salaisen poliisin rakennus tunnettiin siellä tapahtuneista kauheuksista.
Viattomia ihmisiä kidutettiin ja tapettiin.
Mutta Amin ja hänen kätyrinsä -
antoivat aina joidenkin paeta,
jotta he kertoisivat tarinan muille.
Kävin paikassa, jossa päitä murskataan vasaralla.
Amin ruokki huhuja tarkasti tavalla,
joka pitäisi ihmisten pelkoja yllä.
Lopputuloksena oli, etteivät kansalaiset tienneet, mihin luottaa -
eivätkä he voineet nousta vastarintaan.
Luulisi, että pelolla hallitseminen etäännyttäisi kansalaiset,
mutta kuten tyrannit tietävät, se ei mene niin.
Emme osaa erottaa pelon tunnetta -
yleisestä kiihottumisen tunteesta.
Diktatuurissa se saattaa johtaa ajattelemaan,
että tunnemme siten diktaattoria kohtaan.
Ja se tunne voi tuntua rakkaudelta.
Tilanne muistuttaa perheväkivaltaa -
sekä jengeissä ja lahkoissa tapahtuvaa väkivaltaa.
Uhri tottuu psykologisesti sortajaansa.
Mutta aina on heitä, jotka pystyvät vastustamaan kauheaa viehätysvoimaa.
HELMIKUU 1977 6 VUOTTA DIKTAATTORIKSI NOUSUN JÄLKEEN
Kuten tämä mies:
Janani Luwum, anglikaaninen arkkipiispa Ugandassa, Ruandassa ja Zairessa -
ja yksi Itä-Afrikan vaikutusvaltaisimmista kristityistä.
Lähes kaikki arvostivat Luwumia.
Virkakautenaan arkkipiispana -
hän koki velvollisuudekseen puhua väkivaltaa vastaan.
Hän kirjoitti kirjeen, jossa tuomitsi väkivallan.
Presidentti Amin piti arkkipiispaa sen vuoksi uhkana.
Amin nosti syyttävän sormen arkkipiispaa kohti.
Amin syytti tätä ja kahta ministeriä -
hallituksen kaatamisen suunnittelusta.
Sanottiin, että arkkipiispa haali aseita -
pelätessään anglikaanien kapinaa.
Sitä seuraavana päivänä ministerit ja arkkipiispa -
löytyivät kolaroidusta autosta.
Näytti siltä kuin he olisivat kuolleet auto-onnettomuudessa.
Mutta todistajat sanoivat muuta.
Ilmeisesti Luwum vaimoineen osallistui tilaisuuteen Aminin kotona,
ja presidentti ehdotti kahdenkeskistä tapaamista.
Amin syytti Luwumia maanpetoksesta ja vaati tätä allekirjoittamaan tunnustuksen.
TUNNUSTUS
Luwum kieltäytyi, joten hänet pidätettiin.
Salaisessa poliisissa -
Luwumia hakattiin ja uhkailtiin pahemmilla toimilla,
ellei tämä tunnustaisi rikosta hallintoa vastaan.
Mutta Luwum ei taipunut.
Sinä yönä Luwumille tuli vieras.
Amin kannusti arkkipiispaa harkitsemaan uudelleen,
mutta Luwum rukoili vain Jumalan armoa Ugandalle ja sen johdolle.
Armo ei ollut Idi Aminin asialistalla.
Ruumis haudattiin seuraavana aamuna.
Virallista tutkimusta ei koskaan tehty,
mutta oli selvää, että hänet oli ammuttu, luita rikottu -
ja muitakin vammoja aiheutettu.
Ehkä sittenkin on mahdollista mennä liian pitkälle.
Arkkipiispan murha vahvisti mielialaa siitä,
että Aminin hallituksen aika oli ohi.
Kun selkä on seinää vasten ja kaikki toivo on mennyttä,
käsikirjalla on ässä hihassa, joka voi vielä kääntää onnen.
TAKTIIKKA: JULISTA SOTA
Sota.
Mitä hyötyä siitä on?
Paljonkin tyrannille,
varsinkin, jos on kiipelissä kuten Idi Amin vuonna 1978.
Tyrannit julistavat aina sodan silloin,
kun heidän tukensa kotimaassa rakoilee.
Silloin etsitään ulkomainen vihollinen,
jota vastaan maa käännetään.
Amin käytti ulkomaisen hyökkäyksen uhkaa ja ulkomaalaisvastustusta -
siivittämään ugandalaisten uskollisuutta ja uhrautuvuutta.
7 V. DIKTAATTORIKSI NOUSUN JÄLKEEN
Katsotaanpa, miten siinä kävi.
Vuonna 1978 Ugandan armeijan yksiköt ylittivät rajan Etelä-Ugandassa -
ja hyökkäsivät Tansaniaan.
Heillä ei ollut muuta syytä hyökätä Tansaniaan kuin harhautus.
Ja tilien tasaaminen.
Tansanialla oli ollut läheinen suhde Milton Oboteen.
ENTINEN UGANDAN PRESIDENTTI
Nyt ugandalaisten on aika kukistaa kuoleman hallinto.
Amin ei tietenkään pitänyt siitä.
Lienee itsestään selvää, että tähän taktiikkaan -
tarvitaan armeija, joka suoriutuu tehtävästä.
Aminin armeijalla oli aina ollut kehittyneet aseet,
mutta todellisuudessa -
sotilaat eivät olleet koskaan taistelleet.
He olivat vain tehneet julmuuksia aseettomia ugandalaisia vastaan.
TANSANIALAINEN DIPLOMAATTI
Amin aloitti kaiken valtaamalla maani.
Hänellä oli nyt pätevä tekosyy hyökätä Ugandaan.
Se ei varmaankaan ollut Aminin tavoite.
Siinä vaiheessa Aminin armeija, Ugandan armeija,
ei ollut enää hallinnassa.
Tansanian armeija oli järjestäytyneempi.
Aminin armeija romahti nopeasti.
TANSANIAN KENTTÄKOMENTAJA
Amin on Aruassa. Menemme sinne. -Menettekö sinne?
Menemme!
Milloin saavutte Aruaan?
En tiedä. Me kävelemme.
Idi Amin oli yhä maassa radion äärellä -
ja viestitti olevansa yhä johdossa.
Hän yllytti yhdeksän vuotta kaltoin kohtelemaansa kansaa -
taistelemaan hänen puolestaan.
Se oli tietenkin täyttä hölynpölyä.
Mikään ei ole pelottavampaa kuin häviäjä vapaalla jalalla.
Ota siis huomioon,
sotaan lähtijän kannattaa valita taistelu, joka on mahdollista voittaa.
Loppujen lopuksi Amin lensi Saudi-Arabiaan -
ja eli siellä maanpaossa lopun elämäänsä.
Idi Aminin hallinnon tuho sisältää tärkeän opetuksen.
Käsikirjan omistaminen ei ole oikotie menestykseen.
Vallan säilyttämiseksi tarvitaan -
vielä suurempi visio ja kyky toteuttaa se.
Ota mallia mieheltä,
joka hallitsi kansakuntansa arkea,
myös kaikkein perustavanlaatuisinta asiaa:
totuutta.
Kenelle olemme sen velkaa?
Tekstitys: Sirpa Kaajakari